डा. : वाह् ! के खूब समझे दा ऐ। में तुसें गी किन्नी बारी समझां कि ए पारसी स्टाइल दशरथ नईं ऐ। तुस बनने दी कोशिश की करदे ओ ? ओवर ऐक्टिंग की करदे ओ ? मेरे उप्पर तरस खाओ ते उआं गै बने रवो जिआं तुस ऐ ओ। फरज करो दुनिया च तुसाड़ा कोई नईं। तुस बिलकुल इक्क ओ। जित्थें तुसें अपनी उमरै दे बेहतरीन साल खपाई ओड़े उस्सै घरा चा अज्ज तुसें गी बे-इज्जत ते बे-सहारा कड्डेआ जा करदा ऐ। सोचो ते मसूस करो ते बस्स उऐ न्हे अपने रोलै च आनी देओ। दैट्स आल आई वॉण्ट (that is all I want) पर जे किछ तुस करा दे ओ ओ बिलकुल, गलत ऐ, रद्‌दी ऐ, बे तुका ऐ। दिक्खो, में तुसाढ़ी हर किस्मै दी मदद करने दो कोशिश करना। मगर एदा ए मतलब नईं कि आखिर मेरी बी ते....नौनसैंस (non-sense)।